Uviss fremtid for servalen som lever i skjul: – Fortjener ikke å bøte med livet
En ulovlig importert serval lever i skjul med sin eier i Norge, og dens fremtid er nå usikker. Dyrevernorganisasjonen Noah kjemper for å sende katten til et dyrereservat i Sør-Afrika, mens Miljødirektoratet vurderer avlivning. På et ukjent sted i Norge lever en kvinne i 20-årene i skjul med sitt ulovlig importerte afrikanske kattedyr Niño. Kvinnen har søkt om å få lov til å skaffe seg en serval fire-fem ganger, men alltid fått blankt nei fra norske myndigheter. Politiet vil ha tak i både katten og eieren, etter som kvinnen har importert kattedyret ulovlig til Norge fra Russland til en prislapp på 70.000 kroner. Men fire måneder senere er servalen Niño fortsatt på «fripot» – og skjebnen til det eksotiske kattedyret er i det blå: Vil sende Niño til Sør-Afrika Noah har kjempet for det første alternativet siden i sommer, og har vært i tett dialog med Miljødirektoratet. – Dette er en sak med mange fasetter. Det er åpenbart at hun bryr seg om dyret og har en nær relasjon til Niño. Samtidig er servalen et offer for ulovlig dyrehandel, og lever under omstendigheter som på langt nær er ideelle, sier leder i Noah, Siri Martinsen, til VG. Eieren av servalen, har tidligere uttalt til VG at Niño ikke er farlig og sier at «han er ikke noe vilt dyr og hadde ikke klart seg i naturen.» – Dette kan gi inntrykk av at dyret burde få være hos henne, men samtidig er det viktig å påpeke at ville dyr faktisk er ganske vanskelig å tilfredsstille i fangenskap. Forholdet tilføyer dyret noe, men det trenger større bevegelsesfrihet og andre kår. Hovedregelen er at dette ikke er bra for dyret å være i en sånn situasjon, mener Martinsen. Derfor ønsker de nå å ta regningen for å få sendt Niño til et dyrereservat i Sør-Afrika. Noah er nemlig enig i at det afrikanske kattedyret ikke bør leve i skjul sammen med eieren, men mener i motsetning til Miljødirektoratet at avlivning ikke bør være servalens videre skjebne. – Hensynet til dyrevelferden bør veie tyngst. Det er galt å holde ville dyr i fangenskap i private hjem, selv om de to åpenbart har en god relasjon. Men Niño fortjener ikke å bøte med livet for eierens lovbrudd, og vi sliter med å skjønne hvorfor Miljødirektoratet ikke ønsker å sende ham til et egnet dyrereservat når vi har en unik mulighet til å gjøre nettopp det. Miljødirektoratet ønsker «en verdig fremtid» – Vårt utgangspunkt er at det er ulovlig å holde ville dyr som kjæledyr i Norge, og dette gjelder også store kattedyr som servaler. Vi har et strengt regelverk på hold av ville dyr som kjæledyr her til lands, og det er for dyrets eget beste, sier  seksjonsleder i Miljødirektoratet, Trond Flydal, til VG. Han påpeker at det er strenge internasjonale og nasjonale regler for dette, for å unngå ulovlig handel med ville, utrydningstua og eksotiske dyr. Samtidig understreker Flydal at det er for dyrets beste at den får leve i sitt naturlige habitat. – Om det er for det beste at dyret lever i sitt naturlige habitat, hvorfor har dere avslått Noah sin søknad om å flytte dyret til Sør-Afrika? – Hvis det unntaksvis skal være aktuelt å overlat slike ulovlig importerte dyr til noen andre , så må vi være sikre på at dyret får en verdig fremtid og gode livsbetingelser. Dette er det svært krevende å få til. I enkelte spesielle tilfeller kan det være mulig i en dyrepark eller et annet sted med visse betingelser. Dette har vi ingen kontroll over om servalen sendes til Sør-Afrika eller et annet sted utenfor Norge. Flydal presiserer at Miljødirektoratet ikke har tatt en endelig stilling til Niño skjebne, men bekrefter at de har avslått på å la eieren beholde servalen som kjæledyr og å sende den til dyrereservatet i Sør-Afrika. – Slik vi ser det må eieren ta ansvaret for at dette ulovlig importerte dyret nå står i fare for å bli avlivet. – Hva vil skje videre med servalen, om Miljødirektoratet får det som dere ønsker?  – Status i saken nå, er at vi ikke har kontroll på dyret og ikke kommet til en endelig avgjørelse. Saken etterforskes av politiet som også kan inndra dyret. Men på generelt grunnlag, så er det en avslutning på livet som er mest sannsynlig utfall i slike tilfeller. – Jeg vil ikke forskuttere noe som helst, men i de fleste av slike tilfeller som vi har på vårt bord, er avlivning dessverre dyrets skjebne.
En kvinne i 20-årene lever i skjul i Norge med et ulovlig importert afrikansk kattedyr. Kvinnen har søkt om tillatelse flere ganger, men fått avslag fra norske myndigheter. Politiet vil ha tak i både kvinnen og katten som ble importer til en kostnad av 70.000 kr. Fremtidige alternativer for Niño kan være å sendes til et dyrereservat i Sør-Afrika, avliving eller fortsette å leve i skjul